Etter studiene flyttet hun til Colchester i Essex for å arbeide som kjemiker for BX Plastics. Hun meldte seg inn i den lokale konservative velgerforeningen og deltok på partilandsmøtet i 1948. En av hennes venner fra Oxford kjente også formannen i den konservative velgerforeningen i Dartford i Kent, som etterlyste kandidater til parlamentet. Foreningen ble så imponert at de bad henne stille seg til disposisjon.